
ANUNŢ ORGANIZARE CONCURS
UAT Comuna Ulieș, județul Harghita, organizează concurs în vederea ocupării următoarele posturi:
- post vacant corespunzător funcției contractuale de execuție de CONSILIER ŞCOLAR, COD COR 235903 în cadrul proiectului „Furnizare de servicii integrate în comunități rurale-facilitarea accesului persoanelor vulnerabile la servicii de bază eficiente și de calitate", Cod PIDS/586/PO4/339395, proiect cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027, cu perioadă de implementare până la data de 31.12.2029, pe perioadă determinată -perioada de implementare a proiectului, cu o durată a timpului de lucru de 2 ore/zi (10 ore/săptămână) (1/4 normă), post în afara organigramei.
Nivelul postului: execuție, membru în Echipa Comunitară Integrată (ECI) 
· post vacant corespunzător funcției contractuale de execuție de PROFESOR ITINERANT ȘI DE SPRIJIN, în cadrul proiectului „Furnizare de servicii integrate în comunități rurale-facilitarea accesului persoanelor vulnerabile la servicii de bază eficiente și de calitate", Cod PIDS/586/PO4/339395, proiect cofinanțat de Uniunea Europeană din Fondul Social European Plus, prin Programul Incluziune și Demnitate Socială 2021-2027, cu perioadă de implementare până la data de 31.12.2029, pe perioadă determinată -perioada de implementare a proiectului, cu o durată a timpului de lucru de 8 ore/zi (40 ore/săptămână) (normă întragă), post în afara organigramei.
Nivelul postului: execuție, membru în Echipa Comunitară Integrată (ECI) 
Concursul de recrutare se va desfăşura la sediul Primăriei Comunei Ulieș, satul Ulieș, nr. 30, județul Harghita şi constă în 3 etape succesive:
1. Selecția dosarelor de înscriere: care se va desfăşura în termen de 2 zile lucrătoare de la data expirării termenului de depunere a dosarelor (08.10.2026, ora 13,00), respectiv în data de 09.10.2026, ora 13,00
2. Proba scrisă: 16.10.2026, ora 10,00
3. Interviul: evaluarea abilităților, aptitudinilor și motivației candidaților - interviul se susţine în termen de 4 zile lucrătoare de la data susţinerii probei scrise.
CONDIŢII GENERALE DE PARTICIPARE:
Condiții generale care trebuie îndeplinite de o persoană pentru a putea participa la concurs:
a. are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene, cu reşedinţa în România;
b. cunoaşte limba română, scris şi vorbit;
c. are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d. are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e. îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f. nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g. nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h. nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
i. îndeplineşte alte condiţii generale în funcţie de specificul postului.
CONDIŢII SPECIFICE DE PARTICIPARE PENTRU CONSILIER ȘCOLAR
• Experienţă specifică în activitatea cu copii/tineri: ≥ 1 an;
• Constituie avantaj: activitatea în proiectul pilot "Crearea şi implementarea serviciilor comunitare integrate pentru combaterea sărăciei şi a excluziunii sociale", cod MySMIS 122607;
• Constituie avantaj: domiciliul în UAT pentru care aplică;
• Studii de specialitate: studii superioare absolvite cu diplomă de licență cu specializarea în psihologie, pedagogie, psihopedagogie specială, sociologie, asistenţă socială, precum și alte specializări, conform centralizatorului aprobat prin ordin al ministrului educaţiei şi cercetării pentru ocuparea posturilor/catedrelor de consilier şcolar/profesor itinerant și de sprijin, în vigoare în anul şcolar al angajării însoțită de diploma/diplomele pentru modulul psihopedagogic;
• Disponibilitate: pentru deplasări;
• Cunoştinţe de operare/programare pe calculator (necesitate şi nivel): Office, Excel, Word, Power Point - utilizator independent;
• Abilităţi, calităţi şi aptitudini necesare:
– competenţe de comunicare scrisă şi verbală, de relaționare;
– moralitate, corectitudine, deschidere şi flexibilitate în relațiile interumane;
– perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
– analiza problemelor specifice mediului şcolar;
– atenţie la detalii;
– atitudine pozitivă, motivatoare;
– competenţe de integrare TIC în educație.
• Limbi străine solicitate: nu este cazul
CONDIŢII SPECIFICE DE PARTICIPARE PENTRU PROFESOR ITINERANT ȘI DE SPRIJIN
Pentru ocuparea postului de profesor itinerant şi de sprijin trebuie îndeplinite cumulativ următoarele condiţii:
a) absolvirea cu diplomă a studiilor universitare de licenţă, cu calificarea în psihopedagogie specială, psihologie sau pedagogie;
b) absolvirea unui master didactic cu durata de 2 ani, cu una din specializările din domeniul psihopedagogic;
c) efectuarea unui stagiu practic, cu durata de un an şcolar, realizat într-o unitate de învăţământ, în funcţia didactică corespunzătoare studiilor, sub îndrumarea unui profesor mentor cu experienţă în educaţia specială.
• Disponibilitate: pentru deplasări;
• Cunoştinţe de operare/programare pe calculator (necesitate şi nivel): Office, Excel, Word, Power Point - utilizator independent;
• Abilităţi, calităţi şi aptitudini necesare:
– competenţe de comunicare scrisă şi verbală, de relaționare;
– moralitate, corectitudine, deschidere şi flexibilitate în relațiile interumane;
– perseverenţă, consecvenţă, abilităţi pentru munca în condiții de stres, în situaţii de urgenţă sau neprevăzute;
– analiza problemelor specifice mediului şcolar;
– atenţie la detalii;
– atitudine pozitivă, motivatoare;
– competenţe de integrare TIC în educație.
• Limbi străine solicitate: nu este cazul;
ATRIBUŢIILE POSTULUI DE CONSILIER ȘCOLAR
• consiliază cu prioritate elevii aflați în risc de abandon şcolar şi de excluziune socială, în scopul asigurării accesului, participării şi creşterii calității rezultatelor şcolare ale acestora;
• realizează evaluarea, depistarea, intervenția timpurie, asistența psihopedagogică şi monitorizarea corespunzătoare a tuturor copiilor identificați cu abilități adaptative cognitive și/sau socioemoționale scăzute în raport cu vârsta și nivelul lor de şcolarizare, împreună cu alte instituții/persoane abilitate, în cadrul echipelor comunitare integrate;
• consiliază părinţii şi sprijină cadrele didactice din unităţile de învățământ de masă în vederea facilitării procesului de incluziune școlară a copiilor/elevilor/tinerilor din categorii defavorizate, inclusiv a celor cu cerințe educaționale speciale;
• colaborează cu asistentul social și asistentul medical comunitar/ profesorul itinerant și de sprijin în cadrul echipelor comunitare integrate pentru combaterea sărăciei şi excluziunii sociale;
• asigură servicii de educație parentală;
• asigură servicii de intervenție în situații de violenţă școlară, de mediere a conflictelor şcolare și de consiliere a preşcolarilor/ elevilor implicați în situații de violență școlară;
• desfăşoară servicii de informare, consiliere și sprijin pentru personalul unităților de învăţământ și pentru elevi în scopul prevenirii traficului şi consumului de droguri, a delincvenței și predelincvenței juvenile şi a altor comportamente de risc, precum şi a oricărei forme de violență în spațiul şcolar, inclusiv bullying, cyberbullying, hărţuire;
• asigură servicii de facilitare a integrării sociale și culturale a preşcolarilor/elevilor în colectivul clasei/grupei și al unității de învăţământ;
• alte tipuri de intervenţii care sunt în relaţie cu aria consilierii şcolare care ţin de consilierul şcolar pentru eliminarea cauzelor care generează şi menţin starea de sărăcie şi excluziune socială.
ATRIBUŢIILE POSTULUI DE PROFESOR ITINERANT ȘI DE SPRIJIN 
a) dezvoltarea și promovarea activitățiilor de suport educational care să asigure diminuarea/compensarea și remedierea dificultăților de învățare de ordin structural, organizatoric, emotional șa de altă natură ale copiilor cu cerințe educaționale speciale;
b) participarea în colaborare cu membrii echipei comunitare integrate la analiza situației copiilor, în scopul identificării celor care necesită suport educational pentru depășirea dificultăților de învățare;
c) colaborarea cu cadrele didactice, alți specialiști și părinți în scopul realizării obiectivelor din Planuk educational individualizat și stabilirea modalităților concrete de lucru cu copii cu cerințe educaționale speciale;
d) identificarea resurselor necesare și adecvate realizării activităților de suport educational;
e) realizarea activitățiilor de sprijin educational, individual sau în grup, sprijinirea copiilor cu cerințe educaționale speciale în pregătirea temelor pentru acasă;
f) organizarea și promovarea activitățiilor de prevenire a eșecului școlar al copiilor cu cerințe educaționale speciale.
g) Alte tipuri de intervenții care sun în relație cu aria suportului/sprijinului educational care țin de profesorul itinerant și de sprijin pentru eliminarea cauzelor care generează și mențin starea de sărăcie și exculziune social

Alte atribuţii (specifice în cadrul proiectului) pentru consilier școlar/profesor itinerant și de sprijin:
• derularea de activități de identificare a persoanelor vulnerabile, prin diverse mecanisme - screening, sesizări, referire;
• elaborarea de rapoarte lunare de activitate, după modelul furnizat de UJSS, privind implementarea activității de consiliere școlară în cadrul ECI;
• participarea la schimburi de experienţă şi întâlniri locale între lucrătorii comunitari, diverşi profesionişti, membri ai structurilor comunitare consultative, reprezentanți ai primăriilor etc;
• identificarea de iniţiative complementare derulate la nivel comunitar în sfera de activitate, precum şi facilitarea cooperării cu alți actori de pe plan local;
• participarea la întâlniri periodice (lunare/trimestriale) de instruire și supervizare a membrilor echipei comunitare (în ceea ce privește implementarea instrumentului informatic SCI de identificare și monitorizare a persoanelor vulnerabile, centralizarea și validarea datelor culese la nivel local prin aplicația SCI şi raportarea lor lunară în cadrul rapoartelor lunare de activitate; asigurarea managementului de caz şi furnizării de servicii sociale cu precădere a celor din pachetul minim de servicii generat de aplicația SCI şi în maniera integrată cu ceilalți prestatori de servicii); crearea, activarea şi mobilizarea structurilor comunitare consultative (SCC), prin susținerea implicării membrilor SCC în soluţionarea cazurilor identificate prin aplicația SCI;
• participarea la evenimentele de informare și comunicare organizate în cadrul proiectului;
• facilitarea diseminării informațiilor cu privire la proiect şi a instrumentelor elaborate în cadrul proiectului la nivelul DGASPC/AJPIS/CJRAE/DSP și a rezultatelor aplicării acestora;
• asigurarea aplicării la nivel județean a mecanismului operațional de colaborare interinstituţională și de coordonare a serviciilor comunitare integrate (având în vedere prevederile Ordinului nr. 2.555/2023/25.017/2.485/4.490/2024 privind modificarea Ordinului ministrului muncii şi justiției sociale, al ministrului sănătății și al ministrului educaţiei naţionale nr. 393/630/4.236/2017 pentru aprobarea Protocolului de colaborare în vederea implementării serviciilor comunitare integrate necesare prevenirii excluziunii sociale şi combaterii sărăciei);
• comunicarea cu reprezentanții autorităților administrației publice locale pentru a se asigura de sustenabilitatea activităților din proiect, prin participarea la identificarea unor oportunități de finanțare nerambursabilă şi scrierea de proiecte la nivel local.
Procentele de timp alocate fiecărei categorii de activități:
– cel puțin 70% va fi alocată activităților centrate pe beneficiar (identificare, evaluare nevoi, informare, referire, monitorizare, consiliere, sprijin şi acompaniere);
– cel puțin 15% din norma de lucru se va aloca pentru activități centrate pe dezvoltarea capacității unității/autorităților locale/SPAS, prin participarea la activități de formare şi dezvoltare profesională, consolidare structuri comunitare consultative, cooperare locală, intersectorială, etc.

DOSARUL DE CONCURS TREBUIE SĂ CUPRINDĂ:
a) formularul de înscriere la concurs care conține și declarația de consimțământ privind prelucrarea datelor cu caracter personal;
b) copia actului de identitate sau orice alt document care atestă identitatea, potrivit legii, după caz (semnată de candidat);
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări; studii superioare, absolvite cu diplomă de licență cu specializarea în psihologie, pedagogie, psihopedagogie specială, sociologie, asistență socială, precum şi alte specializări, conform centralizatorului aprobat prin ordin al ministerului educaţiei şi cercetării pentru ocuparea posturilor/catedrelor de profesor consilier şcolar, în vigoare în anul şcolar al angajării, însoţită de diploma/diplomele pentru modulul psihopedagogic;
e) copiile documentelor care atestă îndeplinirea condiţiilor specifice ale postului solicitate de autoritatea sau instituţia publică, copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) Curriculum Vitae, model comun european;
g) cazier judiciar sau o declaraţie pe propria răspundere că nu are antecedente penale (candidatul declarat admis la selecţia dosarelor, care a depus la înscriere o declaraţie pe propria răspundere că nu are antecedente penale, are obligaţia de a completa dosarul de concurs cu originalul cazierului judiciar, cel mai târziu până la data primei probe a concursului);
h) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului. Adeverinţa care atestă starea de sănătate conține, în clar, numărul, data, numele emitentului şi calitatea acestuia, în formatul standard stabilit de Ministerul Sănătății;
i) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane.
Dosarele de concurs se vor depune în termen de 10 zile lucrătoare de la data publicării anunțului pentru ocuparea postului vacant (08.10.2026), în perioada 24.10.2026 - 08.10.2026, ora 13,00, la sediul Primăriei Comunei Ulieș, satul Ulieș, nr. 30, județul Harghita, la secretarul comisiei de concurs dna Bokor-Mezei Csilla, Compartiment juridic și de resurse umane, date de contact: tel: 0266222001, email: comunaulies@yahoo.com
CALENDARUL DE DESFĂŞURARE A CONCURSULUI:
	Nr. Crt.
	Activitate
	Data
	Ora

	1.
	Data postării/publicării anunțului
	08.10.2026
	13,00

	2.
	Data limită de depunere a dosarelor
	08.10.2026
	13,00

	3.
	Selecţia dosarelor
	09.10.2026
	13,00

	4.
	Afişarea selecției dosarelor
	12.10.2026
	10,00

	5.
	Termen limită pentru depunerea contestaţiilor privind selecția dosarelor
	13.10.2026
	10,00

	6.
	Afişarea rezultatelor la contestaţii
	14.10.2026
	10,00

	7.
	Proba scrisă
	16.10.2026
	10,00

	8.
	Afişarea rezultatelor la proba scrisă
	16.10.2026
	14,00

	9.
	Termen limită contestaţii la proba scrisă
	19.10.2026
	14,00

	10.
	Afişarea rezultatelor la soluționarea contestaţiilor la proba scrisă
	20.10.2026
	10,00

	11.
	Interviul
	21.10.2026
	10,00

	12.
	Afişarea rezultatelor la proba de interviu
	21.10.2026
	13,00

	13.
	Termen limită contestaţii la proba de interviu
	22.10.2026
	13,00

	14.
	Afişarea rezultatelor la soluționarea contestaţiilor la proba de interviu
	23.10.2026
	10,00

	15.
	Afişarea rezultatelor finale ale concursului
	23.10.2026
	10,00


BIBLIOGRAFIA ŞI TEMATICA pentru postul de consilier școlar:
1. Băban, A. (coord.) (2009). Consiliere educaţională. Ghid metodologic pentru orele de dirigenție și consiliere. Editura ASCR, Cluj-Napoca.
2. Jigău, M. (2001). Consiliere și orientare. Ghid metodologic. Editura Sigma, Bucureşti.
3. Nelson-Jones, R. (2009). Manual de consiliere. Editura Trei, Bucureşti.
4. Tomșa, Gh. (2007). Consilierea și orientarea în școală (ed. a V-a). Editura CREDIS, București.
5. Cosmovici, A., Iacob, L. – Psihologie școlară, Polirom
6. Legea învăţământului preuniversitar nr. 198/2023, cu modificările şi completările ulterioare;
7. Legea nr. 272 din 21 iunie 2004 (republicată) privind protecţia şi promovarea drepturilor copilului;

BIBLIOGRAFIA ŞI TEMATICA pentru postul de profesor itinerant și de sprijin:
1. Legea învățământului preuniversitar nr. 198/2023, cu modificările și completările ulterioare.
2. 2. Regulamentul-cadru de organizare și funcționare a unităților de învățământ preuniversitar, aprobat prin Ordinul ministrului educației nr. 5.726/2024, cu modificările și completările ulterioare.
3. Ordinul nr. 5.578/2011 privind aprobarea Metodologiei privind organizarea serviciilor de sprijin educațional pentru copiii, elevii și tinerii cu cerințe educaționale speciale integrați în învățământul de masă, în măsura în care prevederile sale rămân aplicabile.
4. Ordinul nr. 1.985/1.305/5.805/2016 privind aprobarea metodologiei pentru evaluarea și intervenția integrată în vederea încadrării copiilor cu dizabilități în grad de handicap, a orientării școlare și profesionale a copiilor cu cerințe educaționale speciale și a abrogării unor acte normative.
5.  Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare.
6. Ordinul ministrului educației nr. 3.215/2025 pentru aprobarea Procedurii și calendarului privind transferul posturilor de profesor itinerant și de sprijin și preluarea personalului didactic de predare încadrat pe aceste posturi la CJRAE/CMBRAE.
7. Fișa postului și atribuțiile specifice funcției de profesor itinerant și de sprijin – membru în Echipa Comunitară Integrată, aferente proiectului „Furnizare de servicii integrate în comunitățile rurale – facilitarea accesului persoanelor vulnerabile la servicii de bază eficiente și de calitate”.
8. Materiale și ghiduri de specialitate privind adaptarea curriculară, intervenția individualizată, evaluarea funcțională și dezvoltarea competențelor de autonomie și participare școlară.


Comuna Ulieș, la 22.09.2026
PRIMAR,
György Sándor

